Vladislav Namestnikov

Vladislav Jevgenievitš Namestnikov (vene keeles Владислав Евгеньевич Наместников; sündinud 22. novembril 1992 Voskressenskis) on Venemaa jäähokimängija, kes mängib keskründajana NHL-i klubis Winnipeg Jets.

2011. aastal valis Tampa Bay Lightning ta NHL-i draftis 27. valikuna. Hooaegadel 2010–11 ja 2011–12 mängis ta Ontario Hockey League'i klubis London Knights, kellega tuli hooajal 2011–12 liiga võitjaks. Seejärel asus ta mängima Tampa Bay Lightningi noorteklubi Syracuse Crunchi ridades AHL-is. NHL-is tegi ta Namestnikov Lightningi meeskonnas debüüdi 8. veebruaril 2014 mängus Detroit Red Wingsi vastu. Klubi põhimeeskonna liikmeks sai ta hooajal 2015–16.

2018. aasta veebruaris liitus ta New York Rangersiga. 2019. aasta oktoobris siirdus ta Ottawa Senatorsisse ja 2020. aasta veebruaris Colorado Avalanche'i."Senators trade F Namestnikov to Avalanche". The Sports Network. 24.2.22020. Vaadatud 7.8.2020 2020. aasta oktoobris sõlmis ta kaheaastase lepingu Detroit Red Wingsiga."Namestnikov agrees to two-year contract with Red Wings". NHL.com. 11.10.2020. Vaadatud 18.1.2021 2022. aasta märtsis kaubeldi ta Red Wingist Dallas Starsi."Stars acquire F Namestnikov from Red Wings for 4th-round pick". tsn.ca. 21.3.2022. Vaadatud 6.4.2022

2022. aasta juulis naasis ta Tampa Bay Lightningi, kellega sõlmis üheaastase lepingu. 2023. aasta märtsis kaubeldi ta Mikey Eyssimonti vastu San Jose Sharksi, kes omakorda kauples ta juba kaks päeva hiljem Winnipeg Jetsi.

2017. aasta maailmameistrivõistlustel võitis Namestnikov Venemaa jäähokikoondise koosseisus pronksmedali.

Tema isa Jevgeni Namestnikov on endine jäähokimängija.

 Viited 

 Välislingid 
 Vladislav Namestnikov NHL.com lehel
 Vladislav Namestnikov hockeydb.com lehel

Kategooria:Venemaa jäähokimängijad
Kategooria:Tampa Bay Lightningi mängijad
Kategooria:New York Rangersi mängijad
Kategooria:Ottawa Senatorsi mängijad
Kategooria:Colorado Avalanche'i mängijad
Kategooria:Detroit Red Wingsi mängijad
Kategooria:Dallas Starsi mängijad
Kategooria:Winnipeg Jetsi mängijad
Kategooria:Sündinud 1992